《次韵和酬》
宋代·杨蟠

涧南一啸清风发，林下重来白日长。
云远石深连鹫岭，水寒沙日似鱼梁。
漫因野老询前事，间伴幽人撷众芳。
更欲穷源情未已，知君嗔我索归忙。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。